Държавен вестник, бр. 86, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  86
инспектор на Министерството на отбраната. 
Докладът съдържа обективни констатации за 
действителното състояние на проверявания 
обект, анализ, изводи и предложения за пред­
приемане на конкретни мерки и действия за 
подобряване на работата и отстраняване на 
причините, водещи до слабости и нарушения.
(2) Когато главният инспектор на Минис­
терството на отбраната или председателят на 
комисията имат различно мнение от това на 
проверяващите инспектори по определени 
въпроси, те отразяват в доклада различието и 
прилагат констативните протоколи.
(3) Главният инспектор на Министерството 
на отбраната подписва и представя на минис­
търа на отбраната доклада с резултатите от 
проверката.
Чл. 23. Утвърденият от министъра на отбра­
ната доклад се изпраща по административен 
ред на съответните ръководители, отговорни 
за изпълнението на утвърдените предложения.
Чл. 24. За всяка проверка се открива пре­
писка, която съдържа:
1. основанието за проверката;
2. план-графика за извършване на провер­
ката;
3. документите, получавани и съставяни 
в хода на проверката, в т.ч. и констативните 
протоколи на инспекторите;
4. доклада до министъра на отбраната за 
резултатите от проверката;
5. докладите на ръководителите на прове­
ряваните структури и компетентните органи 
относно изпълнението на утвърдените от ми­
нистъра на отбраната предложения.
Г л а в а  ч е т в ъ р т а
ЗАДЪЛЖЕНИЯ НА ДЛЪЖНОСТНИТЕ 
ЛИЦА
Чл. 25. За подготовката и извършването на 
проверката ръководителите и длъжностните 
лица от проверяваните структури оказват пълно 
съдействие и създават необходимите условия 
за извършване на проверката в изпълнение на 
задълженията им по чл. 13. 
Чл. 26. В случаите по чл. 17, ал. 5 ръково­
дителите на съответните структури осигуряват 
участието на необходимия/те експерт/и в про­
верката. По време на проверката експертите 
имат правата и задълженията на инспектори.
Чл. 27. (1) Ръководителите на проверяваните 
структури и отговорните за изпълнението на 
утвърдените предложения уведомяват писме­
но главния инспектор на Министерството на 
отбраната за изпълнението на утвърдените от 
министъра на отбраната предложения, съдържа­
щи се в доклада от проверката, в определения 
срок. Когато такъв не е изрично посочен в 
доклада, срокът за уведомяване е едномесечен.
(2) При неизпълнение на задължението в 
срока по ал. 1 главният инспектор на Минис­
терството на отбраната писмено докладва на 
министъра на отбраната за неизпълнението. 
ДОПЪЛНИТЕЛНА РАЗПОРЕДБА
§ 1. По смисъла на този правилник:
1. „Ръководители на структури“ са директо­
рите на дирекции и ръководителите на други 
звена в администрацията на Министерството на 
отбраната, ръководителите на структурите на 
пряко подчинение на министъра на отбраната, 
командирите и началниците на формирования 
от Българската армия.
2. „Длъжностни лица“ са военнослужещите 
и цивилните служители, назначени по служебни 
или трудови правоотношения в Министерството 
на отбраната, структурите на пряко подчинение 
на министъра на отбраната и Българската армия 
в процеса на изпълнение на функционалните 
им задължения съгласно длъжностните им 
характеристики.
ЗАКЛЮЧИТЕЛНИ РАЗПОРЕДБИ
§ 2. Правилникът се издава на основание 
чл. 106, ал. 9 от Закона за отбраната и въоръ­
жените сили на Република България и чл. 46, 
ал. 3 от Закона за администрацията.
§ 3. Правилникът влиза в сила от деня на 
обнародването му в „Държавен вестник“ и 
отменя Правилника за организацията на дей­
ността на Инспектората на Министерството 
на отбраната (обн., ДВ, бр. 55 от 2001 г.; изм., 
бр. 5 от 2006 г.).
Министър: А. Ангелов
8525
НАРЕДБА № Н-26
от 15 октомври 2010 г.
за определяне на реда за ползване и запла­
щане на медицинските дейности в болниците 
за долекуване, продължително лечение и 
рехабилитация в структурата на Военноме­
дицинска академия
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията и 
редът за ползване и заплащане на медицински 
дейности – лечение, рехабилитация и профи­
лактика, извършвани в болниците за долеку­
ване, продължително лечение и рехабилитация 
(БДПЛР) в структурата на Военномедицинска 
академия (приложение № 1).